ชวนดูคลิป ซื่อสัตย์ ก่อนตัดสินใจเลือก ส.ส.
(ภาพจาก : เฟซบุ๊ก ,Honest Society,),ข้อเขียนของผมวันนี้ เป็นข้อเขียนที่ผมเขียนล่วงหน้าเอาไว้ ก่อนจะออกเดินทางไปเที่ยวต่างประเทศใกล้ๆบ้านเรานี่แหละครับ สัก 2-3 วัน จึงเป็นเรื่องแห้งๆ หรือเรื่องทั่วไปที่ไม่เกี่ยวข้องกับเหตุการณ์บ้านเมืองเท่าไรนัก,ตามคิวแล้ววันนี้ผมจะต้องเขียนและแสดงความคิดเห็นเกี่ยวกับว่า ท่านนายกฯ บิ๊กตู่ ท่านจะรับคำเชิญของพรรคพลังประชารัฐ ที่จะใส่ชื่อท่านไว้เป็นหมายเลข 1 สำหรับบุคคลที่พรรคจะเสนอให้เป็นนายกรัฐมนตรีหรือไม่?,ยอมรับ ก็คงจะออกความเห็นอย่างหนึ่งไม่ยอมรับ ก็คงจะเป็นความเห็นอีกแบบหนึ่ง,เผอิญว่าท่านจะตัดสินใจในวันศุกร์ที่ 8 ก.พ. แต่ผมต้องปิดต้นฉบับตั้งแต่วันพฤหัสฯที่ 7 ก.พ. เพื่อไปขึ้นเครื่องบินเช้าวันศุกร์ ก็เลยต้องผัดผ่อนออกไปก่อน ไว้กลับมาประจำการตามเดิมแล้วค่อยเขียนถึงก็แล้วกันคงจะไม่สายเกินไป,สำหรับเรื่องแห้งๆที่ผมตั้งใจจะเขียนวันนี้ ถ้าจะว่าไปแล้วก็ถือว่าพอจะกล้อมแกล้มเข้ากับเหตุการณ์ทางการเมืองได้บ้างพอสมควร,เพราะเป็นเรื่องเกี่ยวกับความ ซื่อสัตย์ ซึ่งเป็นคุณสมบัติที่สำคัญอย่างยิ่งสำหรับผู้ที่จะขันอาสามารับใช้ประชาชนและประเทศชาติที่กำลังหาเสียงกันอย่างสุดเหวี่ยงอยู่ในขณะนี้,ผมได้รับจดหมายจากฝ่ายประชาสัมพันธ์ของกลุ่มที่เรียกชื่อตัวเองว่า กลุ่มสังคมคนซื่อสัตย์ (Honest Society) พิมพ์หัวกระดาษมาอย่างสวยงาม พร้อมคำขวัญสั้นๆว่า ซื่อสัตย์เพื่อชาติ,หน้าแรกของจดหมายฉบับนี้เขียนไว้ว่า ความซื่อสัตย์ เป็นคำที่เราได้ยินกันมานาน ซึ่งส่วนใหญ่เด็กๆทุกคนจะได้รับการปลูกฝังมาจากผู้ใหญ่ แต่เมื่อเวลาผ่านไป ความซื่อสัตย์อาจเป็นเพียงคำพูดที่ผ่านหูเราไป โดยไม่มีใครตระหนักถึงความสำคัญมากนัก,ด้วยเหตุนี้ กลุ่มสังคมคนซื่อสัตย์ จึงได้จัดโครงการ ซื่อสัตย์เพื่อชาติ ที่มีเป้าหมายเพื่อเสริมสร้างค่านิยมและปลูกจิตสำนึกเรื่องความซื่อสัตย์ให้เกิดขึ้นในกลุ่มเยาวชน และกระตุ้นให้คนไทยกลับมาเห็นคุณค่าของความซื่อสัตย์ให้มากยิ่งขึ้น,เป็นที่มาของการผลิตคลิปวิดีโอขึ้น 2 เรื่อง ได้แก่ เรื่องแรก รู้จักความซื่อสัตย์ไหม เป็นการตั้งคำถามกับเด็กเพื่อทดสอบว่าพวกเขารู้จักและเข้าใจความหมายของคำๆนี้เพียงใด,ส่วนเรื่องที่สอง ใครเป็นคนซื่อสัตย์ เป็นการตั้งคำถามกับเด็กว่าใครคือคนซื่อสัตย์ในสายตาของเขา โดยจะเป็นการสัมภาษณ์เด็กอายุ 8-12 ปี จำนวนนับร้อยคนทั่วประเทศแบบไม่มีคำตอบให้เลือกคือให้เขาพูดเอง คิดเอง ว่าคนซื่อสัตย์ที่เขารู้จักคือใคร?,น้องๆฝ่ายประชาสัมพันธ์ของกลุ่มเฉลยมาด้วยว่า ในคลิปเรื่อง 1 ที่ถามว่าเด็กๆรู้จักความซื่อสัตย์ไหม? เด็กๆส่วนใหญ่จะตอบว่ารู้จัก,ส่วนคำถามข้อสองใครเป็นคนซื่อสัตย์ที่สุด?เด็กๆถึงกว่า 90 เปอร์เซ็นต์ตอบว่าในหลวงรัชกาลที่ 9,ทางกลุ่มจึงได้เผยแพร่ทั้ง 2 คลิปผ่านทางโซเชียลมีเดีย โดยหวังว่าจะสื่อสารให้ผู้ดูผู้ชมหันมาตระหนักถึงความซื่อสัตย์ผ่านความไร้เดียงสาของเด็กๆ ซึ่งเมื่อฟังแล้วก็จะเกิดความคิดขึ้นว่า เด็กๆยังรู้เลย เราล่ะรู้หรือยัง? กระจ่างหรือยัง? รู้แล้วกระจ่างแล้วก็อาจจะตั้งคำถามขึ้นว่าเราทำหรือยังหนอ? คงต้องรีบทำแล้วละมัง ไม่งั้นจะอายเด็กๆ ฯลฯ,ถือเป็นการช่วยรณรงค์เรียกหาความ ซื่อสัตย์ ให้กลับคืนมาสู่คนไทยและสังคมไทย หลังจากที่ห่างหายไปพอสมควรในหลายๆ ปีมานี้,สามารถเข้าดูชมกันได้ใน Facebook Fanpage : @,Honest Society Thailand, ตั้งแต่บัดนี้ครับ,ผมยังไม่มีเวลาจะเข้าชม แต่ก็ตั้งใจว่าจะเข้าชมในวันใดวันหนึ่งเร็วๆนี้แหละแต่ที่รีบเอามาเขียนทันทีก็ด้วย 2 เหตุผลดังที่แจ้ง,ไว้แล้วตั้งแต่แรก คือ 1 จะเดินทางไกลหลายวันต้องเขียนล่วงหน้าไว้,และ 2 เข้ากับบรรยากาศการเลือกตั้งพอดีว่างั้นเถอะ,รีบเอามาลงซะตอนนี้ คนไทยจะได้นึกถึงคำว่า ซื่อสัตย์ และท่องคำนี้กันให้ขึ้นใจ แล้วก็ตรวจสอบดูว่านักการเมืองคนไหน หรือพรรคไหนบ้างที่ไม่ ซื่อสัตย์ และอาจไม่สุจริตเอาซะด้วย,จะทำให้เราเลือกง่ายขึ้นใครที่ดูแล้วไม่ซื่อสัตย์สุจริตจะได้ตัดชื่อทิ้งเสียตั้งแต่หาเสียงนี่เลย.,ซูม
ข้อเขียนของผมวันนี้ เป็นข้อเขียนที่ผมเขียนล่วงหน้าเอาไว้ ก่อนจะออกเดินทางไปเที่ยวต่างประเทศใกล้ๆบ้านเรานี่แหละครับ สัก 2-3 วัน จึงเป็นเรื่องแห้งๆ หรือเรื่องทั่วไปที่ไม่เกี่ยวข้องกับเหตุการณ์
กลุ่มสังคมคนซื่อสัตย์,ซื่อสัตย์,พรรคพลังประชารัฐ,เหะหะพาที,ซูม